ΓΡΑΠΤΗ ΕΡΩΤΗΣΗ E-0168/02

υποβολή: Emilio Menndez del Valle (PSE) προς το Συμβούλιο

(5 Φεβρουαρίου 2002)

Θέμα: Απάνθρωπη μεταχείριση των αιχμαλώτων πολέμου στην αμερικανική βάση του Γκουαντάναμο

Μετά από την μεταφορά τους από το Αφγανιστάν στο Γκουαντάναμο,πό συνθήκες όπου εμφανώς δεν τηρήθηκαν οι αρχές του ανθρωπιστικού δικαίου, οι ταλιμπάν αιχμάλωτοι πολέμου και τα μέλη της Αλ Κάϊντα που κρατούνται από τις Ηνωμένες Πολιτείεςποβάλλονται σε εξευτελιστικές και ταπεινωτικές συνθήκες φυλάκισης, οι οποίες απάδουν προς την ανθρώπινη αξιοπρέπεια.

Ευτυχώς, ο βρετανός Υπουργός Εξωτερικών, Jack Straw, δήλωσε στις 20 Ιανουαρίου 2002 ότι οι κρατούμενοι, ανεξάρτητα από το νομικό τους καθεστώς, πρέπει να χαίρουν ανθρωπιστικής μεταχείρισης, σύμφωνα με το εθιμικό διεθνές δίκαιο. Καταστήσαμε τούτο σαφές εξ αρχής, οι δε Αμερικανοί δήλωσαν ότι συμμερίζονται την άποψή μας.

Εξ άλλου, ο Ύπατος Εκπρόσωπος για την Κοινή Εξωτερική Πολιτική και την Πολιτική Ασφάλειας, Javier Solana, δήλωσε στην ισπανική τηλεόραση στις 21 Ιανουαρίου 2002, ότι οι συμβάσεις της Γενεύης πρέπει να εφαρμοσθούν στους κρατουμένους αυτούς.

Ωστόσο, δεν προκύπτει — από τις δηλώσεις του στις 20 Ιανουαρίου 2002 — ότι ο αμερικανός Υπουργός Αμύνης, Donald Rumsfeld, συμμερίζεται τις απόψεις τουπουργού Straw, με τις οποίες, όπως πληροφορηθήκαμε στις 21 Ιανουαρίου 2002, φαίνεται ότι δεν συντάσσεται και ο πρωθυπουργός του, Τόνυ Μπλαιρ.

Εν πάσει περιπτώσει, σκοπεύει η ισπανική προεδρία να προβεί σε διαβήματα ικανά να πείσουν την αμερικανική κυβέρνηση να σεβασθεί τις ιδέες και τις αρχές — για τις οποίες η Ευρώπη είναιπερήφανη — που εξέφρασαν ρητά οι κ.κ. Solana και Straw·

Κοινή απάντησηστις γραπτές ερωτήσεις E-0168/02, E-0236/02, E-0239/02 και E-0263/02

(27 Ιουνίου 2002)

Το Συμβούλιο επιβεβαιώνει τη σημασία της ανθρώπινης μεταχείρισης κάθε κρατουμένου σύμφωνα με τους γενικούς κανόνες του διεθνούς δικαίου. Το Συμβούλιο δεν είναι σε θέση να εξακριβώσει απλώς και μόνο βάσει αναφορών των μέσων ενημέρωσης αν οι συνθήκες κράτησης στο Γκουαντάναμο ανταποκρίνονται στους κανόνες αυτούς. Ο Πρόεδρος Bush έκανε δημόσια δήλωση σχετικά με το θέμα αυτό στις 31 Ιανουαρίου 2002. Το Συμβούλιο, από την πλευρά του, δεν διαθέτει τις απαραίτητες πληροφορίες για να καθορίσει το κατά πόσο οι κρατούμενοι στο Γκουαντάναμο θα πρέπει να θεωρούνται αιχμάλωτοι πολέμου. Υπενθυμίζει ότι η Τρίτη Σύμβαση της Γενεύης του 1949 σχετικά με τη μεταχείριση των αιχμαλώτων πολέμου ορίζει στο άρθρο 5 ότι, ανπάρχει αμφιβολία, ο κρατούμενος πρέπει να τυγχάνει της προστασίας της Σύμβασης, εν αναμονή του καθορισμού της θέσεώς του από αρμόδιο δικαστήριο. Στο διάστημα που μεσολαβεί, η μεταχείριση των αιχμαλώτων πρέπει να είναι ανθρώπινη, να λαμβάνουν δε οι ίδιοι τη δέουσα ιατρική περίθαλψη, ένδυση και διατροφή. Η κατακρατούσα δύναμη δύναται ωστόσο να λαμβάνει τα προσήκοντα μέτρα για την ασφάλεια των εγκαταστάσεων και των κρατουμένων, σύμφωνα με το διεθνές δίκαιο.

Το Συμβούλιο δεν προτίθεται να αποστείλει παρατηρητές στο Γκουαντάναμο. Το Συμβούλιο χαιρετίζει το γεγονός ότι στη Διεθνή Επιτροπή του Ερυθρού Σταυρού έχει δοθεί πλήρης πρόσβαση στους κρατουμένους κατά τρόπον ώστε να είναι σε θέση να ασκήσει τα καθήκοντά της. Οι κυβερνητικές αντιπροσωπίες της Μεγάλης Βρετανίας, της Γαλλίας, της Ισπανίας και του Βελγίου μπόρεσαν επίσης να έχουν πρόσβαση στουςπηκόους τους που κρατούνται στο Γκουαντάναμο.